กรมอุตุนิยมวิทยา รายงาน อุณหภูมิต่ำสุด เช้าวันนี้ (13 มกราคม 2568)

เป็นวันที่มีอากาศหนาวเย็นที่สุดในรอบปีนี้และหลายปีที่ผ่านมา ต่ำที่สุด 6.6 องศาเซลเซียส ที่สถานีอุตุนิยมวิทยา สกลนคร จ.สกลนคร  ประเทศไทยตอนบน ยังมีอากาศหนาวถึงหนาวจัดหลายพื้นที่

กทม.และปริมณฑล อุณหภูมิต่ำสุดบริเวณพื้นที่ กทม.และปริมณฑล วัดได้ 14.8 องศาเซลเซียส ที่ สถานีอุตุนิยมวิทยานครปฐม อำเภอกำแพงแสน ส่วนในพื้นที่ กทม. ต่ำที่สุด 15.2 องศาเซลเซียส ที่สถานีอุตุนิยมวิทยา กรุงเทพฯ บางนา ที่สนามบินสุวรรณภูมิ 15.9 องศาเซลเซียส

ส่วนภาคใต้อากาศเย็นยังคงลงไปถึงภาคใต้ตอนกลาง สำหรับฝนยังมีฝนเกิดขึ้นบริเวณภาคใต้ฝั่งอ่าวไทยเป็นฝนเล็กน้อย ถึงปานกลาง มากที่สุด 26.8 มม. ที่ สถานีอุตุนิยมวิทยานราธิวาส จ.นราธิวาส #อุณหภูมิต่ำสุด #กรมอุตุนิยมวิทยา